"Хәлләр мөшкел. Сыерыбыз гына бозауламасын дип куркабыз"

	Быел кар аз кебек тоелса да, язгы ташу үзенекен итте. Бигрәк тә елга буенда урнашкан авылларны су басты. Яшел Үзән районының Татар Танае авылында да бүген хәлләр мөшкел.	 — Язгы ташуга алдан әзерләнәбез. Идән астында бер банка калдырмыйбыз. Бәрәңгене чыгардык. Игенне су керми торган гаражга ташыйбыз. Сарыкларны янәшәдәге буш йортка күчереп тордык. Сыерыбыз гына бозауламасын дип куркабыз. Шөкер, су кими башлады, — ди Фәүзия апа. — Ниһаять, башкалар белән беррәттән бакча эшләрен эшләрбез дигән идек. Алайса, кеше бәрәңге сызганда, без утыртабыз гына әле. Хәер, бәрәңгесез калганыбыз юк, шөкер. Су керә дә чыгып китә ул, иң мөһиме — ут-күздән Алла сакласын. 
	Эльвира МОЗАФФАРОВА	
Ирек мәйданы

	№ --- | 04.04.2023	


